CELEX: C2007/096/45
Language: sk
Date: 2007-04-28 00:00:00
Title: Vec C-276/06: Uznesenie Súdneho dvora (piata komora) zo 17. apríla 2007 (návrh na začatie prejudiciálneho konania, ktorý podal Tribunal du travail de Verviers – Belgicko) – Mamate El Youssfi/Office national des pensions (ONP) (Článok 104 ods. 3 prvý pododsek rokovacieho poriadku — Euro-stredomorská dohoda ES-Maroko — Článok 65 — Zásada zákazu diskriminácie v oblasti sociálneho zabezpečenia — Zákonná záruka príjmu v starobe)

28.4.2007   
            
            
               SK
            
            
               Úradný vestník Európskej únie
            
            
               C 96/25
            
         Uznesenie Súdneho dvora (piata komora) zo 17. apríla 2007 (návrh na začatie prejudiciálneho konania, ktorý podal Tribunal du travail de Verviers – Belgicko) – Mamate El Youssfi/Office national des pensions (ONP)
   (Vec C-276/06) (1)
   
   (Článok 104 ods. 3 prvý pododsek rokovacieho poriadku - Euro-stredomorská dohoda ES-Maroko - Článok 65 - Zásada zákazu diskriminácie v oblasti sociálneho zabezpečenia - Zákonná záruka príjmu v starobe)
   (2007/C 96/45)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal du travail de Verviers
   Účastníci konania
   
      Žalobkyňa: Mamate El Youssfi
   
      Žalovaný: Office national des pensions (ONP)
   Predmet veci
   Návrh na začatie prejudiciálneho konania – Tribunal du Travail de Verviers – Výklad článku 41 dohody o spolupráci medzi Európskym hospodárskym spoločenstvom a Marockým kráľovstvom schválenej nariadením Rady (EHS) č. 2211/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Marockým kráľovstvom (Ú. v. ES L 264, s. 19; Mim. vyd. 11/013, s. 155) v znení článku 65 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na druhej strane (Ú. v. ES L 70, s. 2), ako aj nariadenia Rady (ES) č. 859/2003 zo 14. mája 2003, ktorým sa rozširujú ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa doteraz tieto ustanovenia nevzťahujú výhradne z dôvodu ich štátnej príslušnosti (Ú. v. ES L 124, s. 1; Mim, vyd. 05/004, s. 317) a nariadenia (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. ES L 166, s. 1; Mim. vyd. 05/005, s. 72) – Zásada zákazu diskriminácie – Zamietnutie poskytnutia zákonnej záruky príjmu v starobe marockej štátnej príslušníčke žijúcej v Belgicku
   Výrok uznesenia
   Článok 65 ods. 1 prvý pododsek Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, podpísanej v Bruseli 26. februára 1996 a schválenej v mene týchto Spoločenstiev rozhodnutím Rady a Komisie 200/204/ES, ESUO z 24. januára 2000, sa má vykladať v tom zmysle, že odporuje tomu, aby hostiteľský členský štát odmietol priznať nárok na zákonom zabezpečený príjem v starobe marockej štátnej príslušníčke, ktorá dosiahla vek 65 rokov a oprávnene sa zdržuje na území tohto štátu, keďže táto patrí do pôsobnosti uvedeného ustanovenia z dôvodu, že
   
               —
            
            
               vykonávala zárobkovú činnosť v dotknutom členskom štáte,
            
         
               —
            
            
               alebo je rodinným príslušníkom pracovníka marockej štátnej príslušnosti, ktorý je alebo bol zamestnaný v tomto členskom štáte.
            
         
      (1)  Ú. v. EÚ C 224, 16.9.2006.